“BCP” ซื้อ “ESSO” เราชอบ BCP มากกว่า
13 มกราคม 2566

“BCP” ซื้อ “ESSO” เราชอบ BCP มากกว่า
BCP ซื้อกิจการ ESSO
-BCPลงนามสัญญาซื้อขายหุ้นจำนวน 65.99% ของ ESSO จาก ExxonMobil Asia Holdings
ประเมินราคาซื้อขาย ESSO ไว้ที่ประมาณ 8.8 - 9.6 บ.
-คาดดีลแล้วเสร็จในช่วงปลาย 3Q66 หรือสิ้นปี 2566 เป็นอย่างช้า โดยจะทำคำเสนอซื้อหุ้นส่วนที่เหลือทั้งหมดอีก 34.01% จากผู้ถือหุ้นส่วนน้อยด้วย มูลค่ากิจการในการเข้าซื้ออยู่ที่ 5.55 หมื่นลบ. และจะปรับปรุงตามการเปลี่ยนแปลงของหนี้สินสุทธิ เงินทุนหมุนเวียน และอื่นๆ ณ วันที่มีการซื้อขายจริง
-ผู้บริหาร BCP ให้คำมั่นว่าจะไม่มีการเพิ่มทุนเพื่อใช้ในการเข้าซื้อกิจการครั้งนี้ บริษัทฯ มีเงินสดในมือจำนวน 2 หมื่นลบ. และได้รับอนุมัติวงเงินสินเชื่อให้ครอบคลุมเงินที่ต้องชำระเต็มจำนวนให้กับ ExxonMobil การทำทำคำเสนอซื้อหุ้นที่เหลือทั้งหมด (tender offer) และการรีไฟแนนซ์เงินกู้ ผู้บริหารคาดว่าอัตราส่วนหนี้สินสุทธิต่อทุนของบริษัทฯ จะเพิ่มขึ้นจาก 0.6 เท่า เป็น 1.7 เท่า ซึ่งยังต่ำกว่าเงื่อนไขตามสัญญา (covenant) ที่ไม่เกิน 2.0 เท่า ขณะที่การเข้าซื้อกิจการครั้งนี้จะไม่กระทบต่อการขยายธุรกิจของบริษัทย่อย เนื่องจากยังมีความสามารถในการกู้ยืมเหลืออีกมาก
-ดีลนี้จะทำให้ BCP กลายเป็นผู้ดำเนินธุรกิจโรงกลั่นรายใหญ่ที่สุดในประเทศและเป็นผู้ค้าปลีกน้ำมันรายใหญ่อันดับ 2 ของไทยด้วยอัตรากำลังการผลิตติดตั้งที่ 294 KBD และมีสถานีบริการน้ำมันถึง 2,100 แห่ง BCP ประเมิน Synergy ที่ได้จากการดำเนินงานร่วมกันที่ 1.5 พันลบ.-2.0 พันลบ.ต่อปี การเข้าซื้อกิจการครั้งนี้ยังจะช่วยลดผลกระทบ หากโรงกลั่น BCP มีความจำเป็นต้องย้ายออกจากกรุงเทพฯ ในอนาคต
-เนื่องจากราคาที่ซื้อขายมีความยุติธรรมและสะท้อนมูลค่าในระยะยาว การควบรวมกิจการจะช่วยทำให้กำไรต่อหุ้น (EPS) และอัตราตอบแทนผู้ถือหุ้น (ROE) ของ BCP ปรับดีขึ้นอย่างมีนัยสำคัญ โดย EPS ของ BCP จะเพิ่มขึ้นกว่า 2 เท่า จาก 5.4 บาท เป็น 10.7 บาท ในปี 2566 และ 3.3 บาท เป็น 8.2 บาท ในปี 2567 ขณะที่ ROE จะเพิ่มขึ้นจาก 6-11% เป็น 12-16%
มุมมอง KS
คงคำแนะนำ “ซื้อ” BCP ลดคำแนะนำ ESSO เป็น “ขาย”
อิงจากคาดการณ์ที่ว่า ROE หลังการควบรวมกิจการจะเพิ่มขึ้นจาก 6% เป็น 12% ในปี 2567 ซึ่งสูงกว่า WACC ดังนั้น หุ้น BCP ในทางทฤษฎีน่าจะได้รับการปรับเพิ่มตัวคูณมูลค่าหุ้นใหม่ไปสู่ระดับ 1.0 เท่า ของ adjusted PBV เราคาดว่าราคาหุ้น ESSO จะแกว่งตัวในกรอบ 8.8-9.6 บาทจนกว่าจะมีการประกาศราคาเสนอซื้อจริงในช่วงครึ่งหลังของปีนี้
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #ESSO #BCP